KISKŐRÖS VÁROS POLGÁRMESTERE

ELŐTERJESZTÉS

(a Képviselő- testület 2009. május 20-i ülésére)

TÁRGY:
BESZÁMOLÓ A HELYETTES SZÜLŐI FELADAT KÖZÖS ELLÁTÁSÁRA LÉTREHOZOTT TÁRSULÁS 2008. ÉVI TEVÉKENYSÉGÉRŐL

Akasztó, Bócsa, Császártöltés, Csengőd, Fülöpszállás, Imrehegy, Izsák, Kaskantyú, Páhi, Tabdi, Soltszentimre, Soltvadkert, Tázlár és Kiskőrös települések önkormányzatai a helyettes szülői feladat közös ellátására a helyi önkormányzatok társulásairól és együttműködéséről szóló 1997. évi CXXXV. törvény 7.§-a alapján 2000. január 1. napjától (Tázlár település önkormányzatával 2000. február 1. napjától ) kezdődően társulási megállapodást kötöttek.

A társulási megállapodás V. pontja szerint a polgármester évente beszámol a Képviselő-testületnek a társulás tevékenységéről, pénzügyi helyzetéről és a társulási cél megvalósulásáról.

A társulás a gyermekek védelméről és a gyámügyi igazgatásról szóló többször módosított 1997. évi XXXI. törvény 45.-49.§-a alapján a helyettes szülői jogviszonyban álló személyek megbízásával ellátja a személyes gondoskodás keretébe tartozó gyermekjóléti alapellátásnak minősülő gyermekek átmeneti gondozását.

A helyettes szülői hálózat működtetésével kapcsolatos feladatokat Kiskőrös Város Önkormányzat Humán Szolgáltató Központja látja el.

A társulás fenntartásának fedezetéül a mindenkori hatályos költségvetési törvényben meghatározott normatív állami hozzájárulás szolgál, melyet Kiskőrös Város Önkormányzata vesz igénybe. A társulási megállapodás II. pontja szerint a normatívából nem fedezett költségeket az ellátást igénybevevő települési önkormányzat viseli.

A gyermek átmeneti gondozását – a szülői felügyeletet gyakorló szülő vagy más törvényes képviselő kérelmére vagy beleegyezésével – ideiglenes jelleggel, teljes körű ellátással kell biztosítani, ha a szülő egészségügyi körülménye, életvezetési problémája, indokolt távolléte vagy más akadályoztatása miatt a gyermek nevelését a családban nem tudja megoldani. A gyermek átmeneti gondozása alapjául szolgáló ok fennállásáig, de legfeljebb tizenkettő hónapig tarthat.

A Humán Szolgáltató Központ tájékoztatása szerint helyettes szülői feladatellátás igénybevétele 2008. évben összesen 265 gondozási napon történt 2 fő kiskőrösi és 1 fő soltvadkerti kiskorú gyermek elhelyezésével. A kiskőrösi kiskorúak 201 gondozási napon, a soltvadkerti kiskorú 64 gondozási napon keresztül részesült átmeneti gondozásban. 
A 2008. évre vonatkozóan 2009. április 14. napján számoltak el a társult önkormányzatok.
Az ellátást biztosító helyettes szülő részére a személyi jellegű kifizetéseket, valamint a szülő részéről a térítési díj befizetését az alábbi táblázat tartalmazza:

	Kiadás- Személyi jellegű kifizetés
	Bevétel

	Helyettes szülői díj
	134 226,- Ft
	Térítési díj befizetés
	  17 792,-Ft

	Nevelési díj
	 352 190,-Ft
	---
	

	Ellátmány
	   88 042,-Ft
	---
	

	Összesen:
	 574 458,-Ft           
	Összesen:
	 17 792,-Ft


Két kiskorú esetében az intézményvezető a térítési díjat a törvényes képviselő kérelmére elengedte, mivel a kötelezett jövedelme az öregségi nyugdíj legkisebb összegének 150 %-át nem érte el.

2008. évi kiadások részletezése

	Ellátott
	Település
	Nevelési díj
	Ellátmány 
	Helyettes szülői díj
	Összesen

	1.
	Kiskőrös
	235 910,- 
	58 972,-
	90 062,-
	384 944,- 

	2.
	Kiskőrös
	43 320,-
	10 830,-
	16 454,-
	70 604,-   

	3.
	Soltvadkert
	72 960,-
	18 240,-
	27 710,-
	118 910,-

	Összesen:
	352 190,-
	88 042,-
	134 226,-
	574 458,- Ft


Helyettes szülő képzésével kapcsolatos költségek nem merültek fel és egyéb költség kifizetésére sem került sor.

A normatíva igénylésére a költségvetési beszámoló felülvizsgálatakor kerül sor, amely összeg 506.831,-Ft. A normatívából nem fedezett költséget, 67.627,- Ft-ot Kiskőrös Város Önkormányzata viseli. 
A helyettes szülői feladat közös ellátására létrehozott társulás megfelelően biztosítja a gyermekek átmeneti gondozását és lehetővé teszi a közös érdekű feladatellátást.

A fentiek alapján javasolom, hogy a Képviselő-testület a helyettes szülői feladat közös ellátására létrehozott társulás tevékenységéről szóló beszámolót a határozat-tervezetben foglaltak szerint fogadja el.

Kiskőrös, 2008. május 5.

Domonyi László sk.

polgármester

HATÁROZAT – TERVEZET

Kiskőrös Város Képviselő-testülete a helyettes szülői feladat közös ellátására létrehozott társulás 2008. évi tevékenységéről szóló beszámolót elfogadja.   

